钦定古今图书集成/明伦汇编/氏族典/第495卷 > 郑仲熊
## 钦定古今图书集成/明伦汇编/氏族典/第495卷 > 郑仲熊

按《万姓统谱》：仲熊字行可，高安人。举进士，为右正言，
累官参知政事。时秦桧诬构赵令衿引仲熊上前助
己，仲熊曰：“臣虽与之同乡里，素不识其人。”桧失色，衿
遂得免死。桧仍讽言者劾仲熊，仲熊待罪于外。上差
中使宣留，桧恚益甚，复俾台谏交攻之，仲熊遂力祈
退避，以原职奉祠。孝宗即位，复端明殿学士致仕。